Københavns Adresseavis, 1774-07-05
Drammen, den 16de Junii. Jgiennem den her flydende Vandstrøm har Floden været saa overmaade stor, som den ikke udi hundrede Aar tilforn har været udi Minde, og foruden mange skadelige Tilfælde paa Jorder, Ager og Enge, har det forvoldet megen Skade ved Tømmerhængsler, ved Sangbruge og ved Qværnebrugers, deels ganske, og deels nogen Fordervelse, men allermeest at beklage, er den derover forvoldte Mangel af Kornvarers Tilførsel, da alle danske Søefarende har maattet begive sig tilbage, og søge andre Stæder, formedelst et Vandfald, to Mile uden for Drammen, hvor igiennem al Seylads til Drammen, skal passere et Sted Strømmen, eller Svelvig kaldet, som har været saa overmaade stort, at intet Seyl med den sterkeste gunstige Vind har kundet opløbe, eller ved nogle hundrede Mænds Hielp og Arbeyde, og saadant nu udi 2 a 4 Uger fornægtet al Tilførsel i den beste Aarets Tid, og udi den største Forlegenhed, da saa mange tusende Tønder Kornvare reqvireres til baade Landmanden og Kiøbstæderne, og hvorover Priserne usædvanlig hastig og høyt er opstegen, at ordinair Rug gielder nu 9 a 10 Mk., 2 1/2 Td. Byg 7 Mk. a 2 Rdlr., Havre 6 Mk. eller 1 1/2 Rdlr., Malt 1 1/4 Rdlr., Erter 3 Rdlr., 11 Mk., 10 Mk., efter Bonitet; Flesket 24 a 26 Rdlr. Skpd. efter Bonitet; Smør 20 a 22 Rdlr. Tønden; Oste 10 Rdlr. Skpd.; halve Gryn 4 Rdlr. og 4 1/4 Rdlr. Tønden; hele 5 Rdlr. a 5 1/2 Rdlr.; Kornbrændeviin 15 a 16 Skilling pr. Pot. Ved det betegnede Mark forstaaes Rigsort eller 24 Sk., saa derved næsten alle Fødevare formedelst denne usædvanlige Tilfælde er forhøyet, da derimod alle andre omliggende Stæder har usigelig bedre Priser, som har havt Tilførselen, saa det var ønskelig, at en god og hastig Undsætning og Tilførsel, maatte anromme, at ikke Mangelen for meget skulle tage Overhaand, og Priserne komme udi sin forrige beklagelige Høyde, som nu synes meget Anledning til Oldeslohe i Holsteen. Den 7 Junii om Eftermiddagen Kl. 4 trak et stærkt Tordenveyr sammen over denne Stad. Neppe havde man hørt nogen Torden, førend 2 hastige Slag i en Tiid af 5 Minuter fulgte paa hinanden. De traf Sognepræstens Huus, hvorudi Consistorialraad Helmich boer. Lynildstraalen udviste derved sine forunderlige Virkninger. Den flakte den øverste Deel af Kiøkken=Skorsteenen, foer udaf den igien, og giennemborede en Tagsteen længer ned paa Taget, tog derpaa sin Gang til en lige underliggende Veg, og splintrede en derudi befindtlig Dør i den øverste Etage af dette Huus. Herfra trængte den igiennem Gulvet ned i den underbeliggende Stue, løb langs af Loftet, hvor den reev Kalken og dermed forbundne Rør af, sviede nogle Steder ved Vinduerne bag ved en Liste, som den splintre de noget, og brekkede en Rude, hvor igiennem den gik ud igiennem Vinduet, dræbte nogle Høns uden for Huset, og borede et dybt Hul i Jorden tæt ved Huset. I Værelset selv kastede denne Lynildstraale alting ned af Bordet. En fremmet Frue med hendes Datter, som imellem begge Tordenslagene var gaaet ind i samme Værelse med nogle af Huusfolkene, og stod ved et andet Vindue, blev slaget omkuld, og syntes i Førstningen at være bleven lam paa Hænder og Fødder. Paa Handsken paa den venstre Haand havde en Straale trængt igiennem indtil Ringen, og beskadiget samme. Det venstre Been havde Straalen ligeledes truffet, da samme saaes tegnet fra det øverste til det nederste med en Fingerbred rød Stribe. Da man løftede hende op, kunde hun endnu ikke bevæge nogen Lem. Efter nogle i en Hast brugte Midler, kom hun efter nogle Timers Forløb ved Guds Hielp atter saa vidt, at hun kunde bruge alle sine Lemmer igien som ubeskadigede.